Diari Oficial de la Generalitat Valenciana


Sumari del DOGV 2993, del 16-05-1997 (1997/7633)

RESOLUCIÓ de 9 de maig de 1997, de la Direcció General de Funció Pública, per la qual es convoca el concurs general de trasllats número 2/97-L, per a la provisió de llocs de treball de naturalesa laboral, grup E, personal de neteja.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2993

Data del DOGV
:   16-05-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7633


Data del document
:   09-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 9 de maig de 1997, de la Direcció General de Funció Pública, per la qual es convoca el concurs general de trasllats número 2/97-L, per a la provisió de llocs de treball de naturalesa laboral, grup E, personal de neteja.
  
Vist que hi ha llocs de treball vacants del grup E, de naturalesa laboral, personal de neteja, a les distintes conselleries, la provisió dels quals s'ha d'efectuar mitjançant concurs, d'acord amb el que disposen el Text Refós de la Llei de la Funció Pública Valenciana (Decret Legislatiu de 24 d'octubre de 1995, del Consell de la Generalitat Valenciana, modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana), el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball i el II Conveni Col·lectiu per al Personal Laboral al servei de l'administració Autonòmica Valenciana.
  
  
Ajustant-se a la normativa aplicable, procedeix la convocatòria d'un concurs per al personal laboral amb caràcter indefinit, previ a l'adjudicació de destinació al personal que va superar les proves selectives d'accés al grup E, personal de neteja, Convocatòria 19/1994; així com que l'esmentat personal siga convocat amb posterioritat en acte únic per a elegir destinació entre els llocs de treball ofertats que hagen resultat deserts i aquells que hagen deixat vacants el personal participant en el concurs,
  
En ús de les competències que legalment tinc conferides, he resolt:
  
Convocar concurs per a la provisió dels llocs de treball que s'allisten en l'annex II, personal de neteja, d'aquesta resolució, d'acord amb les següents bases:
  
  
Primera. Participants
  
A) Voluntaris. Podran participar en aquest concurs els contractats laborals amb caràcter indefinit al servei de l'administració del Govern Valencià que ocupen llocs de treball del grup E, personal de neteja, i que es troben en qualsevol de les següents situacions administratives:
  
- Servei actiu,
  
- Qualsevol de les situacions d'excedència voluntària. En el cas d'excedència per interès particular caldrà acreditar que el dia de l'acabament del termini de presentació d'instàncies ha transcorregut més de dos anys des de la declaració d'aquesta situació.
  
  
B) Forçosos. Estan obligats a participar en aquest concurs:
  
1) Els contractats laborals de caràcter indefinit excedents forçosos i els suspensos que hagen complert el període de suspensió.
  
  
2) Els contractats laborals amb caràcter indefinit que estiguen en servei actiu amb destinació provisional adscrits als llocs convocats. En el cas que aquest personal no obtinga cap lloc en aquesta convocatòria, quedarà sense destinació i a disposició del secretari general de la Conselleria en què prestava serveis.
  
El personal al que fan referència els punts 1) i 2) d'aquest apartat que no participe en aquest concurs, seran declarats excedents voluntaris.
  
  
Segona. Presentació de sol·licituds
  
Les sol·licituds, adaptades al model que es publica en l'annex I, caldrà presentar-les en el termini de 20 dies hàbils, comptadors des de l'endemà de la publicació d'aquesta convocatòria en el DOGV, al registre general de la Conselleria d'Economia, Hisenda i Administració Pública de la seu central a València, en els dels serveis territorials de la conselleria a Castelló, Alacant i València, o en qualsevol de les oficines públiques a què fa referència l'article 38.4 de la Llei 39/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
A la sol·licitud s'adjuntarà fotocòpia compulsada del DNI del sol·licitant.
  
Els participants presentaran, a més a més, tots aquells documents acreditatius de l'antiguitat, titulacions, cursos de formació i perfeccionament, coneixements de valencià, coneixements d'idiomes comunitaris i d'altres mèrits que vulguen al·legar. Si els mèrits que s'al·leguen ja constaren en el Registre de Personal de la Generalitat Valenciana, sols caldrà esmentar-los en la sol·licitud, sense aportar els documents corresponents.
  
  
  
Tercera. Llocs que es poden sol·licitar
  
A) Els participants amb caràcter voluntari sol·licitaran, per ordre de preferència, els llocs de treball inclosos en l'annex II.
  
  
B) Els participants amb caràcter obligatori esmentats en la base primera, apartat B.1, hauran de sol·licitar, per ordre de preferència, tots els llocs de treball objecte de aquesta convocatòria. Els contractats laborals esmentats en la base primera, apartat B.2, hauran de demanar, almenys, el lloc de treball que ocupen, d'acord amb el que disposa l'article 45.3 de la Llei de la Funció Pública Valenciana.
  
  
Quarta. Barem de mèrits
  
La valoració del mèrits al·legats pels participants es farà d'acord amb el barem aprovat pel Decret 117/1991, de 26 de juny, del Consell de la Generalitat Valenciana (DOGV núm. 1577, de 2 de juliol de 1991), modificat pel Decret 176/1993, de 28 de setembre, del Consell de la Generalitat Valenciana (DOGV núm. 2118, de 6 d'octubre de 1993).
  
Per a l'adjudicació de les vacants serà necessari que els aspirants obtinguen la puntuació mínima que s'assenyala en el Decret 117/1991.
  
  
Cinquena. Comissió avaluadora
  
L'avaluació del mèrits la farà la comissió avaluadora integrada pels següents membres:
  
Titulars:
  
- Sra. Pilar Cardona Prosper, presidenta i representant de la Direcció General de Funció Pública.
  
- Sra. Maria Vila i Ferrús, representant de la Conselleria d'Economia, Hisenda i Administració Pública.
  
- Sra. Encarnación Martínez Caballero, representant de la Conselleria d'Economia, Hisenda i Administració Pública.
  
- Sr. Marcelino Baviera Hernández, representant del sindicat Comissions Obreres.
  
- Sr. Manuel Ávila Sánchez, representant del sindicat Unió General de Treballadors.
  
- Sra. Mª Isabel Aleixandre i Navarro, secretària i representant de la Direcció General de Funció Pública.
  
Suplents:
  
- Sra. Amparo Clérigues Belloch, presidenta i representant de la Direcció General de Funció Pública.
  
- Sra. Maria Adoración Albuixech Herrandis, representant de la Conselleria d'Economia, Hisenda i Administració Pública.
  
- Sra. Begoña Tàrrega Navarro, representant de la Conselleria d'Economia, Hisenda i Administració Pública.
  
- Sr. Emiliano Hungría Sillero, representant del sindicat Comissions Obreres.
  
- Sr. Jorge Yuste Báguena, representant del sindicat Unió General de Treballadors.
  
- Sra. Vicenta Gómez Navarro, secretària i representant de la Direcció General de Funció Pública.
  
El funcionament de la comissió avaluadora s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992) per als òrgans col·legiats, i actuarà com a secretari d'actes un dels representants de la Direcció General de Funció Pública.
  
  
  
Sisena. Adjudicació de destinacions
  
L'adjudicació de destinacions es farà segons l'ordre de la puntuació que s'haguera obtingut per aplicació del barem assenyalat en la base quarta, sense perjudici del que disposa l'article 8.A) del II Conveni Col·lectiu per al Personal Laboral al servei de l'administració Autonòmica Valenciana.
  
La comissió avaluadora, immediatament abans de redactar la proposta de resolució, posarà de manifest als interessats en el tauler d'anuncis dels Serveis Centrals de València i els territorials de Castelló, Alacant i València de la Conselleria d'Economia, Hisenda i Administració Pública, les puntuacions adjudicades després de la valoració del concurs.
  
Els interessats podran, en un termini de 10 dies hàbils, al·legar i justificar el que estimen pertinent davant la comissió avaluadora del concurs.
  
Una vegada redactada per la comissió la proposta de resolució, amb les al·legacions i justificacions presentades, tant les estimades com les desestimades, serà elevada al director general de Funció Pública, qui, a la seua vista, dictarà la resolució que pertoque del concurs.
  
  
Setena. Resolució del concurs
  
Aquesta convocatòria la resoldrà la Direcció General de Funció Pública en un termini no superior a 5 mesos, comptadors des de l'endemà de la data d'acabament del termini de presentació d'instàncies.
  
  
Vuitena. Irrenunciabilitat de les destinacions
  
1) Els participants podran desistir de la seua instància dins del termini de presentació d'aquestes. Transcorregut l'esmentat termini no s'acceptarà cap desistiment i els participants quedaran vinculats al resultat del concurs, llevat dels supòsits assenyalats en els paràgrafs següents.
  
2) Dins del mateix termini d'al·legacions previst en la base sisena, es podrà renunciar a la participació en el concurs.
  
3) La destinació adjudicada és irrenunciable, llevat de quan s'acredite haver obtingut una altra destinació mitjançant convocatòria pública que s'haja publicat amb data anterior a l'adjudicació d'aquella. En aquest cas, l'interessat comunicarà a la Direcció General de Funció Pública aquesta circumstància des de l'endemà de la publicació de la resolució d'aquest concurs en el DOGV fins l'acabament del termini de presa de possessió.
  
  
Novena. Cessament i presa de possessió
  
En la resolució d'aquest concurs s'indicarà expressament la data de començament dels terminis de cessament i presa de possessió.
  
  
Deu. Convocatòria per al personal que ha superat les proves selectives
  
Immediatament després de conclòs el procés anterior el personal que va superar les proves selectives d'accés al grup E, personal de neteja, Convocatòria 19/1994, serà convocat en acte únic per a elegir destinació entre els llocs de treball ofertats en aquest concurs que hagen restat deserts i aquells que hagen deixat vacants el personal participant en el concurs. Les destinacions adjudicades ho seran amb destinació definitiva, d'acord amb l'article 9, punts 1.b) i 5 de la Llei de la Funció Pública Valenciana.
  
  
  
Onze. Recursos
  
Les persones interessades podran interposar contra aquesta resolució, que posa fi a la via administrativa, després de la comunicació preceptiva a la Direcció General de Funció Pública, que ha dictat aquesta resolució, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent al de la publicació d'aquesta resolució en el DOGV, d'acord amb el que estableixen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57.2.f) i 58.1 de la Llei de la Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que s'utilitze qualsevol altra via que es considere oportuna.
  
  
València, 9 de maig de 1997.- El director general de Funció Pública: Fernando Cano Pérez.